Ropsimõõk
Ropsimõõk oli puust ühe teraga noakujuline tööriist, millega murtud linavarsi puhastati luudest ehk ropsiti. Ropsimõõga ots võis olla terav või lame. Loode- ja Kagu-Eestis kasutati ka laia ristkülikukujulist ühe- või kaheteralist ropsimõõka. Luude eemaldamiseks ropsiti linapeosid enamasti põlvel, mõnes piirkonnas ka ropsilaual. Ropsimõõka nimetati Lõuna-Eestis roobits, 19. sajandil võeti seal piirkonnas kasutusele ka püstne ropsilaud.